Diari Oficial de la Generalitat Valenciana


Sumari del DOGV 8328, del 29-06-2018 (2018/6186)

Notificació de la sentència dictada en el procediment de guarda i custòdia número 49/2017.
------------------------------------------------------------------------------------------

### Dades del document

Número de DOGV
:   8328

Data del DOGV
:   29-06-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/6186


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 49/2017. [2018/6186]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte, faig saber que, en les actuacions de família. Guarda, custòdia o aliments de fills menors no matrimonials no consensuats número 49/2017, seguides a instàncies de Sonia Marina Romero Gómez contra Marco Antonio Zamora Ledesma, en situació de rebel·lia, en les quals, en data 5 de juny de 2018, ha recaigut sentència, la part dispositiva de la qual diu així:  
  
«Dispositiva  
Estime la demanda plantejada per Sonia Marina Romero Gómez contra Marco Antonio Zamora, declarat en rebel·lia; ha sigut part el Ministeri Fiscal, procedeix adoptar les següents mesures definitives respecte al fill comú M. O.:  
1. Ambdós progenitors ostentaran la pàtria potestat sobre el menor, si bé s'atribueix, a la demandant, Sonia Marina Romero Gómez, l'exercici en exclusiva de la pàtria potestat i la guarda i custòdia del fill menor d'edat.  
2. Se suspén el dret de visites del demandat amb el seu fill menor.  
3. El pare haurà de pagar, en concepte de contribució als aliments del seu fill, la quantitat de 200 euros mensuals, des de la data de presentació de la demanda, quantitat que ingressarà en el compte que designe la demandant, dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'índex de preus al consum que publica l'Institut Nacional d'Estadística.  
Ambdós progenitors contribuiran per igual a les despeses extraordinàries del fill comú i pagaran la meitat dels que s'acrediten i siguen necessaris o hagen sigut consensuats per les parts.  
Tot això sense fer una especial condemna en les costes d'aquest procediment.  
Contra aquesta resolució es pot interposar un recurs d'apel·lació, que haurà de presentar-se per escrit davant d'aquest jutjat en el termini de vint dies des de la seua notificació, amb la indicació de la infracció comesa segons el parer de la persona recurrent; cal acompanyar un resguard que acredite haver efectuat el depòsit de 50 - en el compte de depòsits i consignacions d'aquest jutjat, obert en el Banc de Santander, llevat que la persona recurrent tinga concedit el benefici de justícia gratuïta.  
Aquesta és la meua sentència, que pronuncie, mane i firme.»  
  
I perquè valga de notificació en forma al demandat, Marco Antonio Zamora Ledesma, en situació de rebel·lia i ignorat parador, expedisc i firme aquest edicte.  
  
València, 5 de juny de 2018.- La lletrada de l'Administració de justícia: Alicia Ordeig Rabadán.